བར་ལམ་རྒྱ་མི་ཁ་ཤས་ཀྱིས་བོད་ནང་རྒྱ་ནག་དབུས་གཞུང་གིས་ཐུགས་ཁུར་ཆེན་པོ་བཞེས་ནས་མི་དམངས་ཤོག་དངུལ་དུང་ཕྱུར་གསུམ་བཏང་ཡོད་པ་རེད་ཟེར་ནས་འུད་སྒྲོག་བྱེད་ཀྱི་ཡོད་པ་རེད།ངོམ་སོ་ག་རེ་བྱས་ནས་བྱེད་དགོས་པ་རེད།ཁྱེད་རང་ཚོ་བོད་ནང་ལ་འགྲོ་མཁན་ཚོས་ཤེས་གསལ་རེད།དགོན་པ་ཆེ་ཁག་ཕར་ཞོགདགོན་པ་འབྲིང་ཚད་གཅིག་ལ་ཆ་བཞག་ན་ཡང་དེའི་ནང་གི་སྐུ་གསུང་ཐུགས་རྟེན།ཁྱིམ་ཚང་མི་རེ་ངོ་རེའི་ནང་གི་མི་ཐོག་ནས་མི་ཐོག་བསགས་པའི་དངོས་ཆས་ཚང་མ་རྒྱ་མིས་འཕྲོག་པ་རེད།རྒྱ་མིས་ཟོས་པ་རེད།འདམ་གྱིས་བཟོས་པའི་སྐུ་འདྲ་དེ་ཚོའི་གྲས་ལུད་སྦྱོར་བྱེད་རྒྱུའི་དོན་ལ་གཏོར་བ་མ་གཏོགས།དེ་མིན་གསེར་ཟངས་ཀྱི་སྐུ་འདྲ།དཔེར་ན།གསལ་ཤོས་ཤིག་ལ་ང་རང་ཚོའི་ར་མོ་ཆེའི་གཙུག་ལག་ཁང་གི་ཇོ་བོའི་སྐུ་བརྙན་དེ་སྟོད་གླིང་སྨད་གླིང་ཕྲལ་ཏེ།སྐུ་སྨད་དེ་ལྷ་སའི་འབུད་རྫས་མཁོ་འདོན་ཁང་ཞིག་ནས་ཐོན་པ་དང༌།སྐུ་སྟོད་དེ་རྒྱ་ནག་གི་བཟོ་གྲྭ་ཞིག་ཏུ་དབོར་ཏེ།བཟོ་གྲྭའི་ཅ་ལག་གི་མཛོད་ཁང་ཞིག་ནས་རྙེད་པ་རེད།དེ་དང་དེས་མཚོན་པའི་བོད་ཀྱི་དངོས་རིགས་ཤིན་ཏུ་མང་པོ་རྒྱ་མིར་བེད་སྤྱོད་ཡོད་པ་དེ་དག་ཡོངས་རྫོགས་རྒྱ་ནག་ལ་དབོར་བ་རེད།